אם היה לזה סיכוי
אני אגיד לך מה אני רוצה לעשות, אני אגיד לך,; אני רוצה...; לקום איתך בבוקר,; לשתות באנינות טעם את הרוק שלך,; לפני שצחצחת שיניים.; לנקות בעדינות את הלכלוך הרטוב שלך,; קצת אחרי שפקחת את העיניים.; לדעת איך את נראית כשאת בוכה,; בחדרי חדרים, כשהם לא מסתכלים.; איך את עומדת זקופה, מול המראה,; לראות אם את כבר במידה של הג'ינס החדש.; כשבחוץ יש חורף,; להניח לך ספל עם תה חם ליד המיטה, כשאת חולה; (חס וחלילה, חס ושלום, ירחם השם אלוקים שבשמיים).; לנשום את החיידקים מהשיעול שלך,; הכדוריות הלבנות שלי כבר יראו להם מה זה; להתעסק איתך...; לדעת איך נראית, כשאת כעוסה,; בחדרי חדרים, כשהם לא מבינים.; האם מתגלים לך עורקים מהצוואר?; או אולי את שוטפת כלים ולא אומרת דבר.; אני רוצה...; לעמוד איתך מתחת לחופה,; ללטף לך את הבטן, להרגיש כשהוא יבעט.; לטייל אתכם ברגל, ללכת יד ביד ביד.; 